b'\n_START_ARTICLE_\nFlensborg Yacht Club\n_START_PARAGRAPH_\nFlensborg Yacht Club (FYC) er en sejlklub i Flensborg, der ligger p\xc3\xa5 den tyske side af Flensborg Fjord. Den er den eneste danske sejlklub syd for gr\xc3\xa6nsen._NEWLINE_Sejllubben har til huse i Farn\xc3\xa6sodde (p\xc3\xa5 tysk Fahrensodde), hvor klubben deler havnen med den tyske naboklub Seglervereinigung Flensburg (SVF). Klubben er b\xc3\xa5de medlem af Dansk Sejlunion og den tilsvarende tyske sejlunion. Sammen med naboklubben arrangerer Flensborg Yacht Club hvert \xc3\xa5r flere kapsejladser, blandt andet For\xc3\xa5rsuge Flensborg og Ly\xc3\xb8 Rundt._NEWLINE_Flensborg Yacht Klub blev etableret i juni 1946. Klubben har pt cirka 280 medlemmer. Klubbens r\xc3\xb8dder g\xc3\xa5r tilbage til 1936, da Dansk Juniorsejlklub blev stiftet i Flensborg. Den er certificeret af Dansk Sejlunion som ungdomsvenlig sejlklub.\n_START_SECTION_\nSprog og Kultur\n_START_PARAGRAPH_\nSelvom klubben er dansk, er der mange hhv. tyske og sydslesvigske og nogen f\xc3\xa5 britiske medlemmer. Derfor bliver der snakket dansk, tysk, og engelsk i en blanding, s\xc3\xa5 alle nogenlunde kan forst\xc3\xa5 hinanden. Desuden er der mange medlemmer, der er to eller tresproget, hvilket g\xc3\xb8r samtalerne nemmere. Der er fester til Sankt Hans og der bliver afholdt en del regataer som for eksempel Fr\xc3\xbchjahrswoche (For\xc3\xa5rsuge), et internationalt sejlevent til for\xc3\xa5ret.'